CELEX: 62011TN0534
Language: et
Date: 2011-10-10 00:00:00
Title: Kohtuasi T-534/11: 10. oktoobril 2011 esitatud hagi — Schenker versus komisjon

3.12.2011   
            
            
               ET
            
            
               Euroopa Liidu Teataja
            
            
               C 355/26
            
         10. oktoobril 2011 esitatud hagi — Schenker versus komisjon
   (Kohtuasi T-534/11)
   2011/C 355/47
   Kohtumenetluse keel: saksa
   
      Pooled
   
   
      Hageja: Schenker AG (Essen, Saksamaa) (esindajad: advokaadid C. von Hammerstein, B. Beckmann ja C. Munding)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada kostja 3. augusti 2011. aasta otsus (SG.B/MKu/psi-Ares [2011]);
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli peamist väidet.
   
               1.
            
            
               Esimene väide, et dokumente ei kontrollitud konkreetselt ja individuaalselt.
               Esiteks ei kontrollinud komisjon juurdepääsutaotluses nimetatud dokumente konkreetselt ja individuaalselt. Hageja arvates ei oleks komisjon tohtinud tugineda keeldumispõhjuste üldisele eeldusele. Seeläbi on komisjon rikkunud kohtupraktikas kinnitust leidnud dokumentidele juurdepääsu õigust ning vääralt mõistnud põhiõiguste harta artiklis 42 sätestatud õigust toimikuga tutvuda.
            
         
               2.
            
            
               Teine väide, et määruse (EÜ) nr 1049/2001 (1) erandite kohaldamisel on tehtud ilmselgeid vigu.
               Teiseks on komisjon teinud ilmselgeid vigu määruse nr 1049/2001 kohaldamisel. Kohaldades erandeid liiga laialt, on komisjon rikkunud kohtupraktikas kinnitust leidnud dokumentidele juurdepääsu õigust ning vääralt mõistnud põhiõiguste harta artiklis 42 sätestatud õigust toimikuga tutvuda. Põhiõigusi ning läbipaistvuse ja õigusriigi põhimõtteid silmas pidades tuleb hagejale tagada võimalikult ulatuslik juurdepääs dokumentidele.
            
         
               3.
            
            
               Kolmas väide, et rikutud on proportsionaalsuse põhimõtet.
               Kolmandaks on komisjon rikkunud proportsionaalsuse põhimõtet, kuna ei ole omavahel kaalunud või ei ole omavahel asjakohaselt kaalunud kinnitatud erandeid ning üldist huvi taotletud dokumentide avalikustamise vastu. Komisjon ei ole seetõttu mõistnud, et üldine huvi taotletud dokumentide avalikustamise vastu on oluliselt suurem kui võimalik huvi nende konfidentsiaalsuse vastu.
            
         
               4.
            
            
               Neljas väide, et rikutud on põhiõiguste harta artiklit 42.
               Neljandaks ei ole komisjon mõistnud, et hagejal on vähemalt põhiõiguse harta artikli 42 alusel tagatud õigus pääseda vähemalt osaliselt juurde taotletud dokumentidele. Jättes juurdepääsutaotluse üldiselt ja täielikult rahuldamata, muudab komisjon põhiõigusena kaitstud toimikuga tutvumise õiguse ning määruse nr 1049/2011 ebatõhusaks.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele.